sasicodes/solvari-1 huggingface dataset:
போர்நடந்தபோது அப்பப்ப இன்ரநசனல் லெவலில் ஏதாவது சிக்கல் வரும்போது சொல்லிவச்ச மாதிரி ஜப்பானில் இருந்து அகாசி எண்ட ஒர்வர் வருவார்சிக்கல் திசைதுருப்பப்படும் இப்ப அவரைக்காணேல்ல புதிசா ஆக்கள் வந்திருக்கினம்ஓ ஓ இப்பதானே விளங்குதுமார்ச்சில ஐநா மனித உரிமை கூட்டம் வருகுது ஜப்பானில் இருந்து புது ஆக்கள் வருகினம் ஜப்பான் ஐரோப்பா இந்தியா அமெரிக்க உள்ளிட்ட பல பகுதிகளிலிருந்தும் வருகை தந்த எண்டிருக்குபடத்தில எல்லாம் ஜப்பான் மூஞ்சியாகவே இருக்கு
தமிழ் இலக்கிய வரலாற்றை தமிழ்ச் சமூக வரலாற்றை எழுதப்புகும் ஒருவருக்குக் கடந்த பத்தொன்பதாம் நூற்றாண்டும் இருபதாம் நூற்றாண்டும் உருவாக்கித் தரும் வெளி என்பது அளவிடற்கரியது
இவ்விரு நூற்றாண்டுகளுக்கு முந்தைய நூற்றாண்டுகளின் மொழி இலக்கிய சமூகச் செயல்பாடுகளிலிருந்து இந்த இரு நூற்றாண்டுகளும் முற்றிலும் வேறொரு தளத்தில் செயல்பட்டுள்ளதைக் கூர்ந்து கவனிப்பவர்கள் துல்லியமாக விளங்கிக் கொள்ள முடியும்
பத்தொன்பதாம் நூற்றாண்டின் தொடக்கத்திலிருந்தே தான் இன்றைய நவீனகாலச் சமூக உருவாக்கத்திற்கான அடிப்படை விவாதங்களை முன்னெடுக்க முடியும்
குருகுலக்கல்வி மரபிலும் திண்ணைப்பள்ளி மரபிலும் உயர்மனோபாவப் பின்புலத்தில் கட்டமைக்கப்பட்டிருந்த கல்விப்புலம் இந்நூற்றாண்டின் நிறுவனக் கல்வி செயல்பாட்டில் நெகிழ்ச்சியடைந்து பரவலாக்கம் பெற்றதோடு மாற்றுச் சிந்தனை மரபுகளையும் உருவாக்க வழிவகை செய்தது
ஐரோப்பியர்களின் புதிய கல்விக்கொள்கை சென்னைக் கல்விச்சங்க உருவாக்கம் அச்சு ஊடகப் பரவலாக்கம் மரபு இலக்கண இலக்கியங்களின் புதிய வடிவ அச்சுப்பதிப்புகள் கால்டுவெல்லின் திராவிட மொழி ஒப்பிலக்கணம் எனப் பத்தொன்பதாம் நூற்றாண்டின் பன்முகப்பட்ட செயல்பாடு தமிழ்க்கல்வி மரபின் அபரிமிதமான வளர்ச்சிக்கு அச்சாணியாய் இருந்தது என்று உறுதிபடக் கூறமுடியும்
சென்ற நூற்றாண்டிலே அச்சியந்திரம் வாராமல் இன்னும் ஒரு நூற்றாண்டுக்குப் பிறகு வந்திருக்குமானால் இப்பொழுது நமக்குக் கிடைத்துள்ள பல பழைய இலக்கிய நூல்கள் நமக்குக் கிடைக்காமலே அழிந்து போயிருக்கும்
பத்தொன்பதாம் நூற்றாண்டுக்கு முந்தியே ஒன்றிரண்டு நூற்றாண்டுகளுக்கு முன்பு அச்சியந்திரம் நம்மவரிடம் வந்திருக்குமானால் இப்போது மறைந்து போய்விட்ட பல பழைய இலக்கிய நூல்கள் நமக்குக் கிடைத்திருக்கும்
பத்தொன்பதாம் நூற்றாண்டிலே அச்சியந்திரம் கல்வி வளர்ச்சிக்கும் இலக்கிய வளர்ச்சிக்கும் பேருதவியாக இருந்தது என்பதில் சிறிதும் ஐயமில்லை என்னும் மயிலை சீனி
வேங்கடசாமியின் கூற்று அச்சியந்திரத்தின் இன்றியமையாமை குறித்தும் அதன்வழி உருப்பெற்ற தமிழ்க்கல்வி வளர்ச்சி குறித்தும் எடுத்தியம்புகிறது
சாமுவேல் பிள்ளை என்பவரால் பதிப்பித்து வெளியிடப்பட்ட தொல்காப்பிய நன்னூல் பதிப்பு குறித்தும் அதன் தன்மை குறித்தும் இன்றைய நிலையில் விவாதிக்க வேண்டிய தேவையுள்ளது
தமிழின் தொன்மை இலக்கணம் கிடைப்பனவற்றுள் முதல் இலக்கணம் செவ்விலக்கியங்களோடு ஒப்பத்தகுந்த இலக்கணம் எனப் பல சிறப்புக்களையுடைய தொல்காப்பியத்தை முதன்முதல் முழுமையாக அச்சுக்குக் கொண்டு வந்த இசாமுவேல்பிள்ளை அவர்களும் அவரின் பதிப்பும் தமிழ்ச்சமூகத்தால் எளிமையாக மறக்கப்பட்டுவிட்ட காலகட்டத்தில் அவரின் பதிப்புச் செயல்பாட்டின் பன்முகத்தன்மைகளை விளக்குவதாக இக்கட்டுரை அமைகிறது பத்தொன்பதாம் நூற்றாண்டும் தமிழ்ப் பதிப்புச் சூழலும்  வரை தமிழ் இலக்கணப் பதிப்புகள் உருவாக்கம் தொல்காப்பிய நன்னூல் பதிப்பு பதிப்பு உருவாக்கப் பின்புலம் மூலப்பதிப்பு முழுமைப்பதிப்பு ஒப்பீட்டுப்பதிப்பு சாமுவேல்பிள்ளை பதிப்பும் பிற்கால ஒப்பீட்டுப் பதிப்புகளும் என்னும் பகுப்புநிலையில் இக்கட்டுரையின் பொருண்மை வரிசைப்படுத்தப்பட்டு ஆராயப்படவுள்ளது
இந்நூற்றாண்டின் தொடக்கம்தான் மரபிலக்கண இலக்கிய நூல்களின் மறுமலர்ச்சிக்கு வித்திட்டது என்று அழுத்தம் திருத்தமாகக் கூறிவிட முடியும்
பல படிகளைப் பெறமுடியாமல் சுவடிகளிலேயே தேங்கிக்கிடந்த இலக்கண இலக்கியங்கள் மாற்று வடிவத்தை எடுப்பதற்கும் எண்ணற்ற படிகள் உருவாவதற்கும் இந்நூற்றாண்டும் இதில் கொண்டு வரப்பட்ட அச்சுப் பரவலாக்கச் சட்டமும் முக்கியக் காரணம் எனலாம்
பத்தொன்பதாம் நூற்றாண்டுக்கு முன்புவரை இருந்த தமிழ் இலக்கிய வாசிப்பிற்கும் அதற்குப் பிறகு உருவாக்கம் பெற்ற தமிழ் இலக்கிய வாசிப்பிற்கும் உள்ள வேறுபாடு எத்தகையது என்பதை கா
இக்கால இலக்கிய வரலாற்றின் பிரதான அம்சம் இக்காலத்து இலக்கிய உற்பத்தி முறைமை இதற்கு முந்திய காலங்களில் இருந்து முற்றிலும் வேறுபட்டதாகும் எழுத்துக்கள் பற்றிய தொழில்நுட்பம் புரட்சிகர மாற்றங்களுக்கு உள்ளாகியது
தமிழைச் சர்வதேசியமயப்படுத்தியன இவ்வாசிப்பு உருவாக்கத்திற்கு அடிப்படையாகப் பத்தொன்பதாம் நூற்றாண்டின் பதிப்புப் பரவலாக்கமும் வடிவ அமைப்புமே முக்கியக் காரணமாகச் செயல்பட்டுள்ளன எனலாம்
எவ்வித யாப்பமைப்பும் ஒற்றும் பல்வேறு எழுத்துக்களின் வேறுபாடும் அற்று முறையான பயிற்சி பெற்றவர்களால் மட்டுமே படித்துப் பார்க்கக் கூடிய நிலையில் இருந்த இலக்கிய இலக்கணப் பனுவல்களைச் செழுமைப்படுத்தி படிப்பதற்கு எளிமைப்படுத்தித் தருவதற்கான முன்னோடிச் செயல்பாடுகள் இக்காலத்தில்தான் வளமையாக முன்னெடுக்கப்பட்டன
பல்வேறு ஊர்களில் பலநிலைகளில் பலவித பாடங்களுடன் இருந்த சுவடிகளின் வழி சொல்லித்தரப்பட்டு வந்த இலக்கியப் பனுவல்களும் இலக்கணப் பனுவல்களும் இக்காலத்தில் முறையாகத் தொகுக்கப்பட்டு
அங்கொன்றும் இங்கொன்றுமாகச் செல்லரித்தும் சிதிலமடைந்தும் கிடந்த சுவடிகளுக்குள் பொதிந்திருந்த மரபுப்பனுவல்கள் பலவும் ஆயிரத்திற்கும் மேற்பட்ட புத்தகங்களாக அச்சிடப்பெற்று பெரும் நிலைபேறடைந்தது இதே காலத்தில்தான்
ஆம் ஆண்டு ஞானப்பிறகாசன் என்பவரால் மாசத் தினச் சரிதை அச்சுக்கூடத்தின் வழியாகத் திருக்குறள் முதன்முதலாக அச்சிடப்பட்டு வெளியிடப்பட்டது
சுந்தரமூர்த்தி அவர்கள் ஆம் ஆண்டில் வெளிவந்த திருக்குறள் பதிப்பு இன்று நமக்குக் கிடைக்கும் இலக்கிய நூல்களுள் முதல் பதிப்பாகக் கருதப்பெறுகின்றது
பிற இலக்கிய இலக்கணங்களையும் துணைகொண்டு மூலபாடத்தை வரையறை செய்த தன்மை அறிஞர் பெருமக்களுக்கு அனுப்பி அவர்தம் கருத்துக்களைக் கேட்டு பாடத்தை வரையறை செய்தமை முதலாய செய்திகள் அக்காலத்தில் அவர்கள் கொண்டிருந்த பதிப்பு நெறிமுறைகளைக் காட்டும் என்று கூறுகிறார்
இவ்வாறாக முறைப்படுத்தப்பெற்ற ஒரு தன்மைக்குள் பதிப்பு மரபு உருவானதன் அடிப்படையைத் தொடர்ந்து பல பனுவல்கள் அச்சில் நிலைபெற்றன
திருக்குறளின் இப்பதிப்பு செம்மைப்படுத்தப்பட்டு வந்த போதிலும் அதற்குப் பிறகு வெளிவந்த பல பதிப்புகள் சுவடிகளிலிருந்து அப்படியே அச்சுக்கு மாற்றப்பட்ட நிலையிலேதான் காணப்படுகின்றன
முன்னுரை இல்லாமல் காற்புள்ளி அரைப்புள்ளி என குறிகள் இடப்படாமல் பாடல்களும் நூற்பாக்களும் யாப்பின் அடிப்படையில் ஒழுங்கு படுத்தப்படாமல் பாடவேறுபாடுகள் தரப்படாமல் பதிப்பிக்கப்பட்ட பதிப்புகள்தான் அச்சிடப்பட்ட புத்தகங்கள்தான் தொடக்கத்தில் பெரும்பாலும் வெளிவந்தன
சுதேசிகள் நூல்களை அச்சிடலாம் என்ற ஆம் ஆண்டு வெளியிடப்பட்ட சட்டத்திற்குப் பிற்பாடு இவ்வாறான பதிப்புகள் பலவும் எண்ணிலடங்காமல் அச்சடிக்கப்பட்டு வெளியிடப்பட்டன
ஒரு பனுவலைப் பதிப்பாசிரியர் பதிப்பிக்கும்பொழுது என்னென்ன முறைமைகளைப் பின்பற்ற வேண்டும் என்பதற்கான அடிப்படைகளை வகுத்துத் தந்தவர்களில் மேற்சொல்லப்பட்டோரின் பங்கு அதிகம்
ஆம் ஆண்டு தொடங்கி  வரை பதிப்பிக்கப்பட்டு வெளிவந்த பதிப்புகள் அனைத்தையும் ஒருங்கே திரட்டிவைத்து ஒட்டுமொத்தமாகப் பார்க்கும்போதுதான் அக்காலப் பதிப்பு முறைமைகளையும் பதிப்பாசிரி யர்களின் செயல்பாடுகளையும் வரிசை நிலையில் வைத்துச் சீர்தூக்கி மதிப்பிடமுடியும்
சாமிநாதையர் எனத் திரும்பத் திரும்ப உச்சரித்துக் கொண்டிருக்கும் நமக்கு இவர்கள் தவிர ஒன்றிரண்டு நூல்களை மட்டும் செம்மையாகப் பதிப்பித்து வெளியிட்டுள்ள சிறந்த பதிப்பாசிரியர்கள் பலரின் பணிகளையும் புரிந்து கொள்ள முடியும்
கிட்டத்தட்ட  தொடங்கி  வரை பல்வேறு துறைகளையும் சார்ந்த நூற்றுக்கணக்கான நூல்கள் தமிழில் வெளிவந்துள்ளதை இந்த இலண்டன் கேட்லாக் வழியே பார்க்கும்போது தமிழ்நாட்டு அறிவுச்சூழல் என்பது நாம் இதுவரையில் எழுதப்பட்ட நூல்களில் சித்திரிப்பது போன்று இல்லை என்று உறுதியாகக் கூறலாம் என்ற பொ
வேல்சாமி அவர்களின் கூற்று பத்தொன்பதாம் நூற்றாண்டில் மேற்கொள்ளப்பட வேண்டிய பணிகள் குறித்தும் அதன்வழியாகப் புதியதாக எழுதப்பட வேண்டிய வரலாறு குறித்தும் கவனப்படுத்துகிறது
இல் தாண்டவராய முதலியார் எழுதி சென்னைக் கல்விச் சங்கத்தில் வெளியிடப்பட்ட இலக்கண வினாவிடை வந்திருந்த போதிலும் அது தனித்துப் பேசப்படவேண்டிய ஒன்று
ஆம் ஆண்டு கல்வி விளக்க அச்சுக் கூடத்தின்வழி இவர் வெளியிட்ட நன்னூல் மூலமும் காண்டிகையுரையும் தான் இலக்கணப் பதிப்பு வரலாற்றில் முதல் பதிப்பாக நிலைபெற்றுள்ளது
இப்பதிப்பைத் தொடர்ந்து வரை அதாவது சாமுவேல்பிள்ளை பதிப்புவரை வெளிவந்த தமிழ் இலக்கணப் பதிப்புகள் எண்ணிக்கையில் குறைவே
க்கு முன்னர் பத்தொன்பதாம் நூற்றாண்டு வரை எழுதப்பட்ட நூல்களில் நன்னூல் நம்பிஅகப்பொருள் புறப்பொருள் வெண்பாமாலை தொன்னூல் விளக்கம் நேமிநாதம் யாப்பருங்கலக் காரிகை தொல்காப்பியம் எழுத்து நச்சினார்க்கினியர் உரை யாப்பருங்கலம் நேமிநாதம் தண்டியலங்காரம் வெண்பாப்பாட்டியல் வரையறுத்தபாட்டியல் ஆகியவை மட்டுமே அச்சில் நிலைபெற்றன
இவை தவிர இறையனார் அகப்பொருள் வீரசோழியம் இலக்கணக் கொத்து இலக்கண விளக்கம் முத்துவீரியம் எனப் பல பனுவல்கள் இக்குறிப்பிட்ட காலத்தில் அச்சில் ஏறவில்லை
அவை நன்னூல் மூலம்   உரை   மறுபதிப்பு       நம்பி அகப்பொருள் மூலம்   புறப்பொருள் வெண்பாமாலை மூலம்   யாப்பருங்கலக்காரிகை மூலம்  உரை   இரண்டு பதிப்புகள் தொன்னூல் விளக்கம் உரை  தொல்காப்பியம் எழுத்ததிகாரம் நச்சினார்க்கினியர் உரை  நேமிநாதம் மூலம்   யாப்பருங்கலம் மூலம்   தண்டியலங்காரம் உரை  வெண்பாப்பாட்டியல் வரையறுத்தபாட்டியல் உரை  முதலியனவும் வெளிவந்துள்ளன
இப்பதிப்புகளின் முழுவிவரம் பின்னிணைப்பு ஒன்றில் தரப்பட்டுள்ளது இக்காலகட்டத்தில் வெளிவந்துள்ள பதிப்புகளைப் பார்க்கும்போது சிலவற்றைத் தவிர மற்றவை பாடப்புத்தகம் எளிமைப்படுத்துதல் ஆகிய இரு நோக்கங்களின் அடிப்படையில் வெளியிடப்பட்டுள்ளன
சாமுவேல்பிள்ளைப் பதிப்பிற்கு முன்பாக  தொல்காப்பிய எழுத்ததிகாரத்திற்கு மழைவை மகாலிங்கையரின் பதிப்பு மட்டுமேதான் வெளிவந்திருந்தது என்பதையும் தொல்காப்பியம் முழுமையாக அச்சிடப்படவில்லை என்பதையும் இதன்மூலம் அறியமுடிகிறது
சாமுவேல்பிள்ளை பதிப்பிற்கு முன் வெளிவந்த இலக்கணப் பதிப்புகள் பலவும் அச்சிடப்பட்டவையாக இருந்தாலும் அவற்றின் தரத்தையும் பதிப்பிக்கப்பட்ட முறையையும் சாமுவேல்பிள்ளை பதிப்போடு ஒப்பிட்டு நோக்கும் போதுதான் புரிந்து கொள்ள முடியும்
வால்ற்றர் ஜாயீஸ் என்னும் துரையவர்களின் உதவியைக்கொண்டு இப்பதிப்பு வெளியிடப்பட்டதாக நூலின் முகப்புப் பக்கம் தெரிவிக்கின்றது
தொல்காப்பியத்தை முதன்முதல் முழுமையாகப் பதிப்பித்து வெளியிட்ட சாமுவேல்பிள்ளை குறித்த வரலாற்றை அறிய முற்பட்டபோது ஏமாற்றமே மிஞ்சியது
சுந்தரமூர்த்தி அவர்களின் பதிப்பியல் சிந்தனைகள்சவேசுப்பிரமணியன்முசண்முகம்பிள்ளைகோகிருட்டிண மூர்த்தி பாமதுகேஸ்வரன் ஆகியோரின் தொல்காப்பியப் பதிப்பு அடைவுகள் அ
மதுகேஸ்வரனின் நன்னூல் பதிப்புகள் ஆகிய நூல்களின் மூலமாகச் சாமுவேல்பிள்ளை பற்றியும் அவரது பதிப்புக் குறித்தும் சில செய்திகளை அறிய முடிகின்றது
இவை தவிர சாமுவேல்பிள்ளை பதிப்பில் இடம்பெற்றுள்ள புரசை அஷ்டாவதானம் சபாபதி முதலியாரவர்கள் இயற்றிய சிறப்புப் பாயிரமும் புதுவை பொன்னுசாமி முதலியார் தரங்காபுரம் சண்முகக்கவிராயர் ஆகியோர் இயற்றிய சாத்துக்கவிகளும் சாமுவேல்பிள்ளை பற்றிய தரவுகளை அளிக்கின்றன
ஆனால் இவரைப்பற்றிய குறிப்பினை அவரது பதிப்பில் இடம்பெற்றுள்ள புரசை அஷ்டாவதானம் சபாபதிமுதலியாரின் சிறப்புப் பாயிரம் அளிக்கிறது
தஞ்சை மாவட்டத்தில் தரங்கம்பாடிக்கு அருகிலுள்ள பிறையாறு என்னும் ஊரில் சோழிய வேளாளர் மரபில் சைவ சமயத்தைச் சார்ந்தவரும் வழிபாடு முதலியவற்றை முறையாகச் செய்பவருமான தாண்டவராய பிள்ளை வாத்தியார்
தான் பிறந்த சமயத்தை விட்டு கிறிஸ்தவராக மாறி சாமுவேல்பிள்ளை என்று பெயர் வைத்துக்கொண்டார் இவரது சொந்த ஊர் தஞ்சை மாவட்டத்திலுள்ள பொறையாறு ஆகும்
அங்கிருந்தே திருச்சபைப் பத்திரிகையை அவ்வப்போது வெளியிட்டு வந்தார் என்றும் அப்பத்திரிகையின் தற்போதைய பெயர் கற்பக விருட்சம் என்றும் ஜான் மர்டாக் நூல் விவர அட்டவணையில் குறிப்பொன்று இடம்பெற்றுள்ளது இப்பத்திரிகைகள் முறையே   ஆம் ஆண்டுகளில் வெளிவந்ததாக வேங்கடசாமி குறிப்பிடுகின்றார் சாமுவேல்பிள்ளையும் வால்ற்றர் ஜாயீஸும் இணைந்து ஆம் ஆண்டு நன்னூலுக்கான ஆங்கில மொழிபெயர்ப்பின் முதற்பகுதியை வெளியிட் டுள்ளனர் இம்மொழிபெயர்ப்பு பல பாகங்களாக வெளியிடப்பட்டுள்ளது
நன்னூல் ஆங்கில மொழிபெயர்ப்பின் முன்னுரையின் ஒரு பகுதி ஜான்மர்டாக் நூல்விவர அட்டவணையில் இடம்பெற்றுள்ளது மேலும் இந்த மொழிபெயர்ப்பு பதிப்பு குறித்தும் அந்த நூல்விவர அட்டவணை விளக்கம் தருகிறது இவற்றோடு தனது தொல்காப்பிய நன்னூல் பதிப்பில் தாம் மேற்கொள்ள வேண்டிய பணிகளாக சாமுவேல்பிள்ளை ஒரு திட்ட வரையறையை அளித்துள்ளார் இது குறித்து பழைய முறைகளிலும் புதிய முறைகளிலும் உள்ள நற்பண்புகளை ஒன்றுசேர்த்து இலக்கண இலக்கியப்பணி செய்யவேண்டும் என்ற எண்ணத்துடன் கிரந்த மந்தணகூடம் என ஒன்று நிறுவி தான் வெளியிட விருப்பனவற்றை பன்னிரண்டு வகையாகப் பிரித்து வேலை செய்யத் தொடங்கினார்
இருக்வேதத்தை தமிழில் மொழிபெயர்த்தலும் ஒன்றாக இருந்தது இந்த ஆசிரியர் சாமுவேல்பிள்ளையுடைய திட்டங்களை இங்கு எழுதுவதென்றால் அது ஒரு ஆராய்ச்சிக் கட்டுரையாகப் பெருகிவிடுமாகையால் சுருக்கமாகக் கூட எழுதவில்லை என்று நீ
இவற்றிலிருந்து சாமுவேல்பிள்ளை மொழிபெயர்ப்பு பதிப்பு ஒப்பீடு இதழாசிரியர் என்ற பல்முனைப்பட்ட தளங்களிலும் அன்றைய காலத்தில் வேலை செய்துள்ளார் என்பதை அறியமுடிகிறது
வால்ற்றர் ஜாயீஸ் என்பவர் பிரிஸிடென்ஸி கல்லூரியில் துறையில் பேராசிரியராகப் பணியாற்றி யவர் என்பதை அவரின் என்னும் நூல் புலப்படுத்து கிறது இதுதவிர என்ற நூலையும் ஜாயீஸ் வெளியிட்டுள்ளார்
இப்பதிப்பகத்தில் இருந்து எனக்குக் கிடைத்த தரவுகளின்படி பத்துக்கும் மேற்பட்ட புத்தகங்கள் வெளிவந்துள்ளன இதில் நன்னூல் ஆங்கில மொழிபெயர்ப்பும் அடங்கும்
இந்த அச்சகத்தில் வெளியிடப்பட்ட புத்தகங்கள் பலவும் பாடத்திட்ட நோக்கில் உருவாக்கப்பட்டவையே என்பதை அப்புத்தகங்களின் தலைப்பில் இருந்தே அறிய முடிகிறது
சான்றுக்காக பவர் அவர்கள் ஆம் ஆண்டு பதிப்பித்த சீவகசிந்தாமணியின் நாமகளிலம்பகமும் என்ற புத்தகமும் இங்கிருந்தே வெளியிடப்பட்டுள்ளன
இவ்வாறாகத் தொல்காப்பிய நன்னூல் பதிப்பை வெளியிட்டவர்கள் குறித்தும் அந்நூல் வெளிவந்த அச்சகம் குறித்தும் ஆங்காங்கே சிதறிக்கிடக்கும் தரவுகள் மூலம் அறியமுடிகின்றது
சாமுவேல்பிள்ளையின் தொல்காப்பிய நன்னூல் பதிப்பு உருவாக்கத்தை அன்றைய காலச்சூழலோடு பொருத்திப் பார்க்கும் போதுதான் அதன் முக்கியத்துவத்தை விளங்கிக்கொள்ள முடியும்
தொல்காப்பிய நன்னூல் இதனுள் தொல்காப்பியமும் நன்னூலும் தம்முள்ளொற்றுமை வேற்றுமைகள் விளங்க ஒருபான்மை உதாரணசகிதமாய்ச் சூத்திரசம்பந்தத்துடனே அச்சிடப்பட்டிருக்கின்றன இந்நூல் ஐந்திர பாணிநீயம் என்றும் சமரசபாஷிய சித்தாந்தம் என்றும் இனிப்பெயர் பெறும் பெற்றிக்கேற்ப உத்தேசித்து வடமொழிவழக்கும் தமிழ்மொழிவழக்கும் ஐங்கிலியவழக்கும் கொண்டிருக்கின்ற சம்பந்தா சம்பந்தங்களைக் காட்டிப் பூரணவிருத்தியா யெழுதப் புகுந்திருக்குமுரை நூலுக்கு முதற்பிரயத்தனம்
நூற்பயன் இத்தேசத்தாரிடத்தில் ஐங்கிலியதுரைத்தனத்தார் கல்வி விருத்திபண்ணி வருமுயற்சியினால் இனித்தமிழ்நாட்டின் நன்மைக்கென்று புதுநூலியற்றுவோர்க்குப் பாஷைநடைகளின் பேதா பேதக்கியானத்திற்கு வேண்டிய தெளிவு
இஃது ஆம் வருடம் ஆண்டு தமிழ் எண்களில் உள்ளது சென்னை மாநகரம் கிறிஸ்துமதக்கியான விளக்கச்சங்கத்தார் அச்சுக்கூடத்தில் கானர் துரையவர்களால் பதிப்பிக்கப்பட்டது
சாமுவேல்பிள்ளை பதிப்பின் முகப்புப்பக்கம் அளிக்கும் இந்த நீண்ட விவரணை அன்றைய காலக் கல்விச் சூழலையும் அதற்கேற்ப நூல்கள் உருவாக்கப்படும் முறைமையினையும் தெளிவிக்கின்றது
ஆம் ஆண்டு உருவாக்கப்பட்ட சென்னைக் கல்விச்சங்கம் பத்தொன்பதாம் நூற்றாண்டுக் கல்வி வரலாற்றில் ஒரு மைல்கல்லாகத் திகழ்ந்தது
அச்சங்கத்தின் செயல்பாடுகள் குறித்து மகாவித்துவான் மீனாட்சிசுந்தரம் பிள்ளையவர்கள் சரித்திரத்தில் உவேசாமிநாதய்யர் அவர்கள் குறிப்பிடுவன அக்காலத்திற் சென்னையில் துரைத்தனத்தார் கல்விச்சங்க மொன்றை அமைத்துப் பல ஊர்களிலிருந்த சிறந்த தமிழ் வித்துவான்களை வருவித்துக்கூட்டி அவர்கள் வாயிலாக மாணாக்கர்களுக்குப் பாடஞ்சொல்லுதல் பிரசங்கம் புரிவித்தல் பழைய தமிழ்நூல்களை ஆராய்ச்சி செய்து பதிப்பித்தல் செய்யுள் வடிவமான நூல்களை வசனமாக எழுதுவித்தல் பாடசாலைகளுக்கு உபயோகமாகும்படி வசன நடையில் இலக்கணங்களையும் பாடங்களையும் இயற்றுவித்தல் வடமொழி முதலிய வேறுமொழிகளிலுள்ள நூல்களைத் தமிழில் மொழி பெயர்ப்பித்தல் இந்தக் குறிப்பில் இடம்பெற்றுள்ள பல்வேறு திட்ட நோக்குகளின் அடிப்படையில் அக்காலக் கல்விமுறை வளர்த்தெடுக்கப்பட்டது
இச்சங்கத்தின்வழி தமிழ்ச்சூழலில் ஏற்பட்ட மாற்றம் குறித்தும் அதில் செயல்படுத்தப்பட்ட நடைமுறை குறித்தும் தாமஸ் டிரவுட்மனின் திராவிடச் சான்று நூல் விரிவாக விளக்குகிறது
சென்னைக் கல்விச் சங்கத்தின் சிந்தனைப்பள்ளியில் உருவானவர்கள் பலரும் அன்றைய சூழலில் சிரத்தையான செயல்பாடுகளை முன்னெடுத்தவர்களாகவே அறியப்படுகின்றனர்
ஆம் ஆண்டு சென்னைக் கல்விச் சங்கம் மூடப்பட்ட காலத்திற்குள் தமிழ்க்கல்வியின் பரவலாக்கம் நூல்களின் பெருக்கம் பலமடங்கு உயர்ந்திருந்தது
சாமுவேல் பிள்ளை பதிப்புக்கு முன்னர் வெளிவந்த கால்டுவெல் ஒப்பிலக்கணம் ஜியூபோப் உள்ளிட்ட அறிஞர்களின் ஒப்பீடு மற்றும் பாடத்திட்ட நூல் உருவாக்க முயற்சி ஆகியவையே இவரின் இத்தகைய ஒப்பீட்டுப் பதிப்பு வடிவமைப்பிற்கும் எளிமைப்படுத்தப்பட்ட வடிவ உருவாக்கத்திற்கும் முன்னோடியாய் இருந்திருக்கலாம் என்று அறியமுடிகிறது
இதனை தரங்கம்பாடியிலிருந்த ஜர்மானிய அறிஞர்களுடனும் சென்னையிலிருந்த ஆங்கில அறிஞர்களுடனும் பழகி மேல்நாட்டு மொழிநூல் முறைகளை நன்கு தெரிந்திருந்தார்
வீரமாமுனிவர் இரேனியூஸ் கால்டுவெல் முதலியோர்களுடைய இலக்கண ஆராய்ச்சிகளில் கண்ட சில கருத்துக்களும் முறைகளும் இவருக்கு புதிய முறையில் ஊக்கம் அளித்தன என்று நீ
தொல்காப்பிய நன்னூல் மேற்சொன்ன தன்மைகளிலிருந்து மேலும் ஒருபடி சென்று அக்காலத்தில் புதிதுபுதிதாக நூல்களை இயற்று வார்களுக்குப் பயன்படும் ஒரு கருவிநூலாக விளங்கவேண்டும் என்ற அவரது விருப்பத்தை நூலின் முகப்புப்பக்கம் அறிவிக்கிறது
நூற்பயன் இத்தேசத்தாரிடத்தில் ஐங்கிலிய துரைத்தனத்தார் கல்விவிருத்தி பண்ணி வருமுயற்சியினால் இனித் தமிழ்நாட்டின் நன்மைக்கென்று புது நூலியற்றுவோர்க்குப் பாஷைநடைகளின் பேதாபேதக் கியானத்திற்கு வேண்டிய தெளிவு
ஆக சாமுவேல்பிள்ளையின் தொல்காப்பிய நன்னூல் பதிப்பு அதைப் பயன்படுத்துவோர்க்கு ஏற்ப நெகிழ்வுத்தன்மை அளிக்கக்கூடிய பதிப்பாகவே காணப்படுகிறது
தமிழ் இலக்கணப் பதிப்பு வரலாற்றின் தொடக்க காலங்களில் வெளிவந்த பதிப்புக்களில் சாமுவேல்பிள்ளையின் தொல்காப்பிய நன்னூல் பதிப்பே பல்வேறு சிறப்பம்சங்களைக் கொண்டதாகத் திகழ்கிறது
இலக்கண ஒப்பு நோக்கு நிலையிலும் மூலபாடப் பதிப்பு நிலையிலும் காலத்தால் முதன்மைபெற்ற சிறப்பு இப்பதிப்புக்கு உண்டு தொல்காப்பியத்தின் சொல்லதிகாரமும் பொருளதிகாரமும் முதன் முதலாக இந்த நூலில் தான் அச்சிடப்பெற்றிருந்தது
அறிவுடைய மாணவன் உரையின் துணையின்றி தொல்காப்பியத்தையும் நன்னூலையும் ஒருசேரத் தெரிந்து கொள்ளுவதற்குப் பெரிதும் துணை செய்தது என்றும் இவரது பதிப்புக் குறித்துக் கருத்துரைத்துள்ளனர்
ஆங்கில முகப்புப் பக்கம் கடவுள் வணக்கம் அவையடக்கம் தமிழ் முகப்புப் பக்கம் செயப்படுபொருள் முன்னுரை பொருளடக்கம் பாயிரம் பொதுப்பாயிரம் சிறப்புப்பாயிரம் சமரசபாஷிய சித்தாந்தம் சிறப்புப் பாயிரம் சாத்துக்கவி
அடுத்து இரண்டாம் பகுதி தொல்காப்பிய நன்னூல் சொல்லதிகாரம்  பக்கங்கள் மூன்றாம் பகுதி தொல்காப்பிய நன்னூல் பொருளதிகாரம்   என அமைகின்றது
எழுத்ததிகாரப் பகுதி தொடங்குவதற்கு முன்பு முன்னுரையில் பனம்பாரனார் பாயிரம் தமிழ் மொழியின் வரலாறு இவ்வரலாறு பழைய புராண அடிப்படையில் எழுதப்பட்டதாகவே உள்ளது தொல்காப்பிய நன்னூல் இவற்றிற்கான ஒப்பீட்டுப் பொது இயல்பு சமண முனிவரின் பாயிரம் நன்னூல் சிறப்புப்பாயிரம் ஆகியவை இடம்பெற்றுள்ளன
சாமுவேல் பிள்ளையின் பாயிரம் ஐந்திரம் பாணினீயம் தொல்காப்பியம் நன்னூல் ஆகியவற்றுக்கு இடையில் உள்ள உறவை முன்னிறுத்துகிறது
நச்சினார்க்கினியரின் எழுத்ததிகாரப் பாயிரப்பகுதியில் இடம்பெற்ற அகத்தியன் தொல்காப்பியன் கதை பல்வேறு மாற்றங்களோடும் வேறு பல புனைவுகளோடும் இவரது பதிப்பில் இடம்பெறுகிறது
இப்பாயிரத்தில் இடம்பெற்ற தகவல்களை இன்றைய நிலையில் நாம் அறிவியல் பூர்வமாக அணுகி அவற்றின் உண்மைத்தன்மையைத் தெரிந்துகொண்டாலும் பத்தொன்பதாம் நூற்றாண்டில் தொல்காப்பியம் எனும் பனுவல் பற்றிய புறவரலாறு எவ்வாறு புரிந்துகொள்ளப்பட்டது என்பதை அறிவதற்கு இதுவே தொடக்கநிலையில் சான்றாக அமைகின்றது
தொல்காப்பிய நன்னூல் என்ற முதற்பகுதியில் தொல்காப்பியத்தின் எழுத்ததிகாரம் முதலிலும் நன்னூல் எழுத்ததிகாரம் இரண்டாவதாகவும் அமைக்கப்பட்டுள்ளது
தொல்காப்பிய எழுத்ததிகார இயல் தலைப்பு தொடங்கி சில இயல்களின் சுருக்கங்கள் மற்றும் சில உதாரணங்கள் தேவையான சில விளக்கங்கள் எனப் பலவும் ஆங்கிலத்தில் இடம்பெற்றுள்ளன
தொல்காப்பிய எழுத்ததிகார நூற்பாக்களுக்கு இணையான நன்னூல் சூத்திர எண்களை ஒப்பிட்டுக் காட்டுதல் பழைய உரைகளிலிருந்தும் சமகால வழக்கிலிருந்தும் நூற்பாக்களுக்கு ஏற்ப உதாரணங்களைத் தருதல் சில பொருந்தா இடங்களைச் சுட்டிக்காட்டுதல் சில குறிகளைப் பயன்படுத்தி அக்குறிகள் பயன்படுவதற்கான காரணங்களைத் தெரிவித்தல் அட்டவணை களின் மூலம் செய்திகளை விளக்குதல் என முதற்பகுதி முழுவதும் தகவல்களால் நிறைந்திருப்பதோடு பல்வேறு முறைமைகளாலும் விளக்கப்பட்டுள்ளது
அவற்றோடு எழுத்ததிகாரத்தில் இடம்பெற்ற ஒவ்வொரு இயலின் சூத்திர எண்ணிக்கையும் அவற்றின் மொத்த எண்ணிக்கையும் தரப்பட்டுள்ளன
இதில் முதல் இணைப்பு பதவியலில்      ஆகிய நூற்பாக்களுக்கான விளக்கத்தையும் இணைப்பு இரண்டு உயிர் மெய் எழுத்துக்கள் குறித்தும் உயிர்மெய்யெழுத்துக்களுக்கான அட்டவணை யொன்றையும் விளக்கி யமைகிறது
இதேபோல் மற்ற பிற இயல்களும் தேவையான இடங்களில் பதிப்பாசிரியரால் விளக்கம்பெற்று எளிமைப் படுத்தப்பட்டுள்ளன தொல்காப்பிய நன்னூல் எழுத்ததிகாரப் பகுதியின் நிறைவில் முடிபியல் என்ற தலைப்பில்  பக்கங்களில் அடைவொன்று இடம்பெற்றுள்ளது
இவ்வடைவில் இதுவரை பேசப்பட்ட அனைத்து நூற்பாக்களின் செய்திகளும் எளிமையான உரைநடை வடிவில் தொகுக்கப்பட்டு பல்வேறு தலைப்புகளில் அவை வகைதொகைப் படுத்தப்பட்டு படிப்பவர் எளிதில் புரிந்துகொள்ளும்படியாகத் தரப்பட்டுள்ளன
அடுத்து இம்முடிபியலின் இறுதிப்பகுதியில் என்ற தலைப்பில் சில நூலாசிரியர் மற்றும் உரையாசிரியர் பற்றிய குறிப்புகள் இடம்பெற்றுள்ளன
இதில் சுப்பிரமணியன் முருகன் அகஸ்தியன் அகஸ்தியரின் பன்னிரு மாணவர் பன்னிருபடலம் உருவாக்கியவர்கள் தொல்காப்பியன் இளம்பூரணர் நச்சினார்க்கினியர் சேனாவரையர் பவணந்தி சமணமுனிவர் சங்கரநமச்சிவாயர் சிவஞானதேசிகர் தொல்காப்பியச் சூத்திரவிருத்தி வைத்தியநாதர் இலக்கண விளக்கச் சூறாவளி சுவாமிநாத தேசிகர் சுப்பிரமணிய தீட்சதர் வீரமாமுனிவர் இராமானுசகவிராயர் சரவணப் பெருமாளையர் தாண்டவராய முதலியார் திருவேங்கடாசல முதலியார் மகாலிங்கையர் அப்பாசியையர் இரேனியூசையர் பாவரீசையர் எனத் தமிழ் அறிவுச்சூழலின் ஒரு நீண்ட பாரம்பரியத்தை அதில் இடம்பெற்ற புலமைப் பாரம் பரியத்தை வரிசைப்படுத்தித் தந்ததோடு அவர்களின் செயல்பாடுகள் குறித்தும் பதிப்பாசிரியர் விளக்கமளித்துள்ளார்
இக்குறிப்புப் பகுதியில் தம் சமகாலத்தில் வாழ்ந்த சில அறிஞர்களின் பெயர்களையும் சுட்டியிருப்பது பதிப்பாசிரியரின் நேர்மையைக் காட்டுகிறது
இத்தகைய வரலாற்றுக் குறிப்புப் பகுதியில் நச்சினார்க்கினியர் தொடக்கத்தில் புத்த மதத்தில் இருந்து பின்பு சைவரானார் என்பதும் பவணந்தியார் பௌத்தர் என்பதுவும் உரையியற்றிய சமணரைப் பௌத்தர் என்பதுவும் வைத்தியநாதருக்கும் சுவாமிநாத தேசிகருக்கும் இடையே கடும் கருத்துவேறுபாடு இருந்தது என்பதுவும் இரேனியூசையர் இறந்த போது இடுகாட்டிலேயே நெல்லைத் திருப்பாற் கடல்நாதன் கவிராயர் பாடிய நான்கு கையறுநிலைப் பாடல்களைப் போற்றித் தந்திருப்பதும் சிறப்பான குறிப்புகளாம் இதற்கடுத்து தெலுங்கின் உயிர் மெய்யெழுத்துக்கள் இணைப்பாகத் தரப்பட்டுள்ளன
தொல்காப்பிய நன்னூல் எழுத்ததிகாரம் பதிப்பு நிலையிலும் ஒப்பீட்டுநிலையிலும் பயன்பாட்டு நிலையிலும் வரலாற்றுநிலையிலும் ஒரு பெரும் ஆவணமாகத் திகழ்கின்றது என்றே சொல்லமுடியும்
பதிப்பின் இரண்டாம் பகுதியில் தொல்காப்பியத்தின் சொல்லதிகாரப் பகுதியும் நன்னூல் சொல்லதிகாரப் பகுதியும் ஒப்பிடப்பட்டுக் காட்டப்பட்டுள்ளன
சொல்லதிகாரப் பகுதி இவ்வாறு அமைக்கப்பட்டதற்குப் பதிப்பாசிரியர் சாமுவேல்பிள்ளை தெரிவிக்கும் காரணம் ஆங்கிலத்தில் இடம் பெற்றுள்ளது
வருங்காலத்தில் சொல்லதிகாரப் பகுதியும் எழுத்ததிகாரம் போல நன்னூலுடன் ஒப்பிடப்பட்டு ஆங்கில மொழிபெயர்ப்பு எடுத்துக்காட்டு குறிப்பு இவற்றோடு விரைவில் வெளியிடப்பெறும் எழுத்ததிகாரம் போலவே சொல்லதிகாரம் வெளியிடப்படும் என்று சாமுவேல் பிள்ளை கூறியிருந்த போதிலும் இன்றுவரை அப்படியானதொரு பதிப்பு வெளிவந்தாக அறியமுடியவில்லை
தொல்காப்பிய எழுத்ததிகாரத்தை நன்னூல் எழுத்ததிகாரத்தோடும் தொல்காப்பியச் சொல்லதிகாரத்தை நன்னூல் சொல்லதிகாரத்தோடும் ஒப்பிட்டுப் பதிப்பித்த சாமுவேல்பிள்ளை பொருளதிகாரத்தை விட்டுவிடாமல் அவற்றையும் இப்பதிப்பிலேயே இணைத்துப் பதிப்பித் துள்ளார்
சாமுவேல் பிள்ளை பொருளதிகாரத்தை இப்பதிப்பில் இணைத்துப் பதிப்பித்துள்ளதற்கான காரணம் என்னவெனில் அவர்காலம் வரை  தொல்காப்பியம் பொருளதிகாரம் அச்சில் பதிப்பிக்கப்படாமல் இருந்ததே ஆகும்
தமிழர்களின் தொல்வாழ்க்கை முறையை இலக்கண வடிவில் வகுத்துத்தரும் இப்பொருளதிகாரப் பகுதியை முதன்முதல் அச்சிலேற்றிய சாமுவேல் பிள்ளையின் பணி என்றென்றும் நினைத்தற்குரியது
இதில் சொல்லதிகாரம் பொருளதிகாரம் பதிப்பு செய்யப்பட்ட முறைமை பொருளதிகாரத்தின் ஒன்பது இயல்களுக்கான ஆங்கில விளக்கங்கள் தொல்காப்பியத்திற்கு எழுதப்பட்ட உரைகளின் பயன்பாடு இறையனாரகப்பொருள் நம்பியகப்பொருள் ஐயனாரிதனார் வெண்பாமாலை புறப்பொருள் பன்னிருபடலம் தண்டியலங்காரம் மாறனலங்காரம் யாப்பருங்கலம் யாப்பருங்கலக்காரிகை ஆகியவை பற்றிய குறிப்புகள் சொல்லப்பட்டுள்ளன
இவற்றோடு என்ற தலைப்பில் அவருக்கு முன்பு வெளிவந்த நன்னூல் பதிப்புகளைப் பதிப்பித்தவர்கள் பற்றிய செய்திகளை விவரிக்கின்றார்  சாமுவேல்பிள்ளை முதன்முதலாக முழுமையாக இப்பதிப்பைப் பதிப்பிக்கும்போது இதில் இடம்பெற்றுள்ள தொல்காப்பிய நூற்பா எண்ணிக்கை மொத்தம்
இளம்பூரணர் உரைப்படி மொத்த நூற்பாத்தொகை  நச்சினார்க் கினியர் பேராசிரியர் இருவரின் ஒத்த கணக்குப்படி  எனவும் எண்ணிக்கையை அறியமுடிகிறது
சாமுவேல் பிள்ளையோ தொல்காப்பியச் சொல்லதிகாரத்திலும் பொருளதிகாரத்திலும் பல நூற்பாக்களை முன் நூற்பாக்களோடு சேர்த்தே பதிப்பித்துள்ளார்
குறிப்பாகச் சொல்லதிகார உரியியலில்  நூற்பாக்களை  ஆக ஒன்றுடன் இரண்டு மூன்று நூற்பாக்களையெல்லாம் சேர்த்துப் பதிப்பித்துள்ளார்
நூற்பா எண்ணிக்கை தரப்பட்ட முறையை நோக்கும்போது சாமுவேல் பிள்ளையிடம் பல்வேறு வகையான உரைச்சுவடிகள் இருந்திருக்கும் அதைக்கொண்டே அவர் இத்தகையதொரு பதிப்பினை உருவாக்கியுள்ளார் என்பதை ஊகித்தறிய முடிகிறது
ஒரு அடிக்கு இருசீர் என சந்திபிரிக்கப்படாமல் உள்ளதோடு ஒரு அடி முடிந்து அடுத்த அடி தொடங்குவதைப் பகுத்துக் காட்ட காற்புள்ளி இடப்பட்டுள்ளது
பாடவேறுபாடுகள் தருவது குறித்த சிந்தனை மேலெழும்பிக் கொண்டிருந்த காலகட்டத்தில் சாமுவேல்பிள்ளையின் இப்பதிப்பில் பாடவேறு தந்திருப்பது போற்றுதற்குரியது
தொல்காப்பிய நன்னூல் எழுத்ததிகாரத்திலும்சொல்லதிகாரத்திலும் ஆங்காங்கே சில பாடவேறுபாடுகள் இடம்பெற்றிருப்பினும் பொருளதிகாரத்தில் தான் எண்ணிலடங்கா பாடவேறுபாடுகள் காட்டப்பட்டுள்ளன
இப்பதிப்பில் தொல்காப்பியம் நன்னூல் தவிர்த்து பிற இலக்கணப் பனுவல்களான இலக்கணக்கொத்து இலக்கண விளக்கம் தொன்னூல் விளக்கம் என இன்னும் பல இலக்கணப் பனுவல்களும் ஆங்காங்கே ஒப்பிடப்பட்டுள்ளன
இலக்கணக்கொத்து  இலக்கண விளக்கம்  முதலிய நூல்கள் அச்சாகாத காலத்தில் அவற்றின் சுவடிகளைப் பயன்படுத்தி அதிலிருந்து பல்வேறு செய்திகள் இப்பதிப்பில் இடம்பெற்றிருப்பது இதன் தனிச்சிறப்பு
தமிழ்மொழி இடம்பெற்ற அதே அளவில் ஆங்கில மொழியும் இடம்பெற்றுள்ளதோடு வடமொழி மற்றும் தெலுங்கு மொழி எழுத்துகளும் செய்திகளும் இப்பதிப்பில் உள்ளன
தாம் வாழ்ந்த காலத்திற்கு முன்னர் வாழ்ந்த அறிஞர் பலரையும் நூல் முழுதும் பல்வேறு இடங்களில் குறிப்பிட்டுச் செல்வதோடு அவர்கள் செய்த பணிகளையும் நினைவுகூர்ந்து சொல்வது பதிப்பாசிரியரின் நேர்மையைக் காட்டுகிறது
நன்னூலுக்கு முன் தோன்றிய தொல்காப்பியத்தின் அருமை பெருமை யினை நினைந்ததோடன்றி தொல்காப்பியத்துடன் உடன் நன்னூலை ஒப்பிட்டுப் பார்க்கும் ஒப்பியல் உணர்வும் அரும்பியிருத்தல் வேண்டும்
தமிழிலக்கண ஒப்பியலாய்வின் தொடக்கமும் தமிழிலக்கணப் போக்கை வரலாற்றுப் பான்மையின் பார்க்க எடுத்துக்கொண்ட முதன் முயற்சியும் இதுவேயாகும்
அறவாணனின் கூற்று தொல்காப்பிய நன்னூல் என்னும் பதிப்பின் சிறப்பை விளக்குவதோடு சாமுவேல்பிள்ளை என்னும் தனிமனிதரின் உழைப்பையும் படம்பிடித்துக் காட்டுகிறது